**PROIECT - DECIZIA ETAPEI DE ÎNCADRARE**

**Nr. ............... din .......................**

Ca urmare a solicitării de emitere a acordului de mediu adresate de **COMUNA IORDĂCHEANU – prin Safta Constantin - Primar,** cu sediul în Comuna Iordăcheanu, Satul Iordăcheanu, nr. 178, județul Prahova, înregistrată la Agenția pentru Protecția Mediului Prahova cu nr. 7246 din 19.05.2020, completată cu nr. 7532 din 25.05.2020, completată cu nr. 7672 din 27.05.2020, și nr. 8425 din 11.06.2020 în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

 Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 07.07.2020 și din data de 28.07.2020, că proiectul **,,*ÎNFIINȚARE SISTEM DE CANALIZARE MENAJERĂ ÎN COMUNA IORDĂCHEANU, JUDEȚUL PRAHOVA*”,** propus a fi amplasat în Comuna Iordăcheanu, Satele: Mocești, Iordăcheanu, Plavia, DJ 102C, DC 60, I1, P1, P4, (Dr 99, Dr 114, Dr 196), P5 (Dr 377/1), P6 (Dr 377/1), Ds 171, Ds 180, Ds 338, Ds 391, Ds 392, De 2075, Nr. Cadastral 20966, Tarlaua 73, Parcela Ps 1648, Pârâul Cricovul Sărat, județul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 10 (b); 11.(c); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Sistemul de canalizare propus pentru colectarea apelor uzate menajere provenite de la populație și agenții economici din Comuna Iordăcheanu este de tip divizor, ceea ce înseamnă că va prelua doar apa uzată menajeră ce corespunde încărcărilor impuse de NTPA 002/2005.

Apa meteorică putând fi evacuată direct în mediul natural fără epurare (exceptând cazurile în care apele de ploaie spală suprafețe impurificate cu produse petroliere, diverse minereuri, substanțe nocive, etc.).

Dimensionarea rețelei de canalizare s-a facut conform STAS 1846-1/2006 pentru un grad maxim de umplere a conductelor de 70%.

Rețelele de canalizare menajeră au fost propuse pentru consumatorii care se vor racorda în momentul realizării acestor tronsoane de colectare, cu mențiunea că acestea au fost dimensionate de la început pentru a suporta întreaga populație a satelor Mocești, Iordăcheanu și Plavia din Comuna Iordăcheanu.

Sistemul de canalizare se va realiza etapizat.

În prima etapă de înființare a sistemului de canalizare menajeră vor fi deservite satele Mocești, Iordăcheanu și Plavia din Comuna Iordăcheanu, reprezentând un număr de 2359 locuitori, cu o prognoză negativă de 2237 locuitori.

**DESCRIEREA CARACTERISTICILOR FIZICE ALE ÎNTREGULUI PROIECT:**

La baza lucrărilor proiectate Studiul de Fezabilitate realizat de către S.C. ETOS CONSTR S.R.L. în anul 2016 și aprobat spre finanțare prin Programul Național de Dezvoltare Locală.

**SUMAR LUCRĂRI:**

* **Înființare rețea de canalizare menajeră gravitațională, conducte material PVC, SN8, Dn 250 mm, inclusiv cămine de vizitare și cămine de racord:**
* lungime totala de L = 7037 m;
* cămine de vizitare: 222 bucăți;
* cămine de racord la consumatori: 450 bucăți;
* conductă de racord, PVC, SN4, Dn 160 mm: 2925 m.
* **Stații pompare apă uzată menajeră:**
* 7 (șapte) stații de pompare apă uzată menajera (SPAU1, SPAU2, SPAU3, SPAU4, SPAU5, SPAU6 și SPAU7).
* **Conducte de refulare apă uzată menajeră:**
* Conducte de refulare aferente SPAU1, SPAU2, SPAU3, SPAU4, SPAU5, SPAU6 și SPAU7, PEID, De110 – De180 mm, PE100, SDR26, PN6, adâncimea medie de pozare H = 1.50 m, cu lungimea de L = 1243 m.
* **Traversări cu conducte:**
* 9 traversări de drum județean DJ 240 din care 6 traversări cu conductă de canalizare propusă, PVC, De 250 mm și 3 traversări cu conductă sub presiune, PIED, PE 100, PN6, inclusiv gropi de lansare; Lungime totală traversări L = 182 ml.
* **Stație epurare nouă:**
* Realizare stație de epurare mecano - biologică cu capacitatea Quz zi max = 390 mc/zi (SC2500-Stainless Cleaner pentru 2500 locuitori echivalenți).
* **Conductă alimentare pentru stația de epurare:**
* Realizare alimentare cu apă cu conducte PEHD, PN6, De110 și va avea o lungime L=480m.

Principalii indicatorii tehnici ai investitiei:

|  |  |  |  |
| --- | --- | --- | --- |
| **Nr. obiect** | **Denumire indicator investiție** | **U.M** | **Cantitate** |
| 1  | Rețea de canalizare menajer gravitațional, inclusiv cămine de vizitare și cămine de racord. | m | 7037 |
| 2  | Stații pompare apă uzată menajeră, inclusiv conducte de refulare. | buc | 7 |
| 3  | Conducte de refulare apă uzată menajeră. | m | 1243 |
| 4  | Traversări drum județean, viroagă și curs de apă. | buc | 9 |
| 5  | Înființare stație de epurare apă uzată menajeră. | buc | 1 |
| 6  | Conductă alimentare pentru stația de epurare.  | m | 490 |

* **OBIECTUL 1 - REȚEA DE CANALIZARE MENAJERĂ:**

Colectarea apelor menajere se va face prin intermediul unei rețele de canalizare independentă alcătuită din conducte din PVC și PEID montate sub adâncimea de îngheț.

Adâncimea de pozare a colectoarelor gravitaționale realizate din PVC variază în funcție de panta colectorului dată astfel încât să îndeplinească viteza de autospalare de 0,7m/s. Pe tronsoanele de canalizare unde nu se poate realiza viteza de autocurățire de 0,7 m/s se impune amplasarea unor cămine de spălare.

Rețeaua de canalizare apă menajeră cu curgere gravitațională va fi din conducte de PVC-KG cu Dn 250-400 mm.

Rețeaua de canalizare proiectată se va realiza din tuburi PVC KG SN8 Dn 250, 315 si 400 mm cu o lungime totală de **L = 7037 m**, 222 cămine de vizitare DN1000 mm, 450 cămine de racord la consumatori și 2925 m conductă de racord, Dn 160 mm, PVC KG, SN4.

Împărțirea rețelei de canalizare menajeră, pe strazi:

|  |  |  |
| --- | --- | --- |
| **Nr. Crt.** | **Denumire stradă** | **Lungime [m]** |
| 1 | drumul judetean DJ102C | 2693 |
| 2 | drumul judetean DJ102C | 1139 |
| 3 | drumul comunal I1 | 1587 |
| 4 | drumul comunal P4(DR99) | 226 |
| 5 | drumul comunal P1 | 497 |
| 6 | drumul comunal P5(DR377) | 220 |
| 7 | drumul comunal P6(DR377/1) | 335 |
| 8 | drumul de acces la statia de epurare | 144 |
| 9 | Deversare din statia de epurare | 196 |
| **TOTAL CONDUCTE** | **7037** |

Săpăturile necesare pentru execuția rețelei de canalizare se vor executa mecanizat și manual, fiind asigurate prin sprijiniri.

Tuburile din PVC-KG se vor monta pe un pat din pietriș cu granulometria 10 – 15 mm sau nisip amestecat cu pietriș cu granulometria ≤ 20 mm compactat manual 90 % și grosimea de 10 cm, sub un unghi de 1200, pe toată lungimea, iar umplutura până la 30 cm deasupra generatoarei superioare se va executa din pietriș cu granulometria 10 - 15 mm sau nisip amestecat cu pietriș cu granulometria ≤ 20 mm compactat manual 85 %.

În rest umplutura se va executa cu straturi de max.15 cm (straturi succesive din pământ curățat de elemente cu diametrul ≥ 10 cm și de fragmente vegetale și animale), umplutură compactată 100 %.

Racordarea tubului din PVC la căminul din beton se face numai prin intermediul unei piese speciale de trecere care asigură etanșarea corespunzătoare.

În lungul rețelei de canalizare menajeră s-au prevăzut cămine de vizitare/intersecție și schimbare de direcție realizate din elemente prefabricate din beton de formă circulară și cu diametrul interior Dn 1000, 800 mm (cu camera de lucru).

Căminele de vizitare și intersecție se vor realiza din elemente prefabricate și vor fi amplasate la distanțe de maxim 60 m unul față de celălalt.

Căminele vor fi prevăzute cu gură de acces închisă cu un capac metalic de tip carosabil, montat pe o ramă încastrată în beton, iar în interior vor fi fixate de peretele lateral, trepte metalice.

* **OBIECTUL 2 – STAȚII DE POMPARE APĂ UZATĂ:**

Pe traseul conductelor de canalizare au fost prevăzute 7 (șapte) stații de pompare apă uzată menajeră.

Stațiile de pompare ape uzate menajere vor fi **carosabile** și au fost prevăzute a se realiza din elemente prefabricate din beton: bazine cilindrice pentru stații de pompare, elemente (inele) de supraînălțare și plăci de acoperire.

Stațiile de pompare propuse vor avea diametrul interior D = 2,00 m și adâncime variabilă H = 2,0 – 4,0 m.

Pentru protecția pompelor, înainte de intrarea în stațiile de pompare au fost amplasate cămine echipate cu grătare manuale al căror coș culisează pe bride (bare), cu scopul de a putea fi curățat, fără ca personalul care asigură mentenanța sistemului să acceadă în interiorul căminului.

Căminele cu grătar manual sunt necesare pentru a asigura protecția pompelor, prin prevenirea accesului materialelor grosiere în stația de pompare. Se vor realiza de asemenea din elemente prefabricate de beton, similare celor prevăzute la construcția stațiilor de pompare.

Fiecare dintre stațiile de pompare va fi echipată cu două pompe submersibile (una activă și una de rezervă), dar și cu:

* cot refulare;
* vană pe conductă de refulare a fiecărei pompe;
* clapet de sens pe conducta de refulare a fiecarei pompe;
* fitinguri (flanșe, stuturi, reducții, teuri, etc);
* bară ghidaj pentru fiecare pompă;
* lanț pentru fiecare pompă;
* cablu electric submersibil;
* regulatori de nivel - 3 buc;
* Panou de control și automatizare avand: comandă manuală, comandă automată, în funcție de nivelul apei din bazin prin intermediul regulatorilor de nivel, protecție la scurtcircuit, protecție la supracurent (suprasarcină, porniri grele, blocare motor), protectie la minima și maxima tensiune, protecție la lipsă fază (antibifazic), protecție la lipsă curent (înfășurare întreruptă, contactor defect, etc.), protecție la succesiunea incorectă a fazelor, protecție la supraîncălzirea bobinajului, protectie la subtensiune, protecție la supratensiune, protecție la lipsa de apă, modul de rotatie a pompelor;
* Semnalizări luminoase și acustice la: prezență tensiune, defect faze(tensiune min.– max. , dezechilibru tensiuni , succesiune faze , lipsă fază, funcționare pompe.

**Cele 7 stații de pompare apă uzată vor avea următoarele caracteristici:**

* SPAU 1 - Pompe submersibile (1+1) - amplasată în zona drumului județean DJ 102 C;
* SPAU 2 - Pompe submersibile (1+1) - amplasată în zona drumului județean DJ 102 C;
* SPAU 3 - Pompe submersibile (1+1) - amplasată în zona drumului județean DJ 102 C;
* SPAU 4 - Pompe submersibile (1+1) - amplasată în zona drumului județean DJ 102 C;
* SPAU 5 - Pompe submersibile (1+1) - amplasată în zona drumului județean DJ 102 C;
* SPAU 6 - Pompe submersibile (1+1) - amplasată în zona drumului județean DJ 102 C;
* SPAU 7 - Pompe submersibile (1+1) – amplasată pe strada I1.
* **OBIECTUL 3 – CONDUCTE DE REFULARE APĂ UZATĂ MENAJERĂ:**

Rețeaua de canalizare menajeră sub presiune (conductele de refulare ale stațiilor de pompare) va fi realizată din conducte din PEID De 110-180 mm.

Conductele din PEID se vor poza pe un pat din material necoeziv (nisip) având granulometria ≤ 10 mm și grosimea de 15 cm, deasemenea peste generatoarea superioară se va realiza un strat de umplutură cu grosime de 15 cm din același material necoeziv (nisip) cu aceeași granulometrie. În rest umplutura se va executa cu straturi de max.15 cm (straturi succesive din pământ curățat de elemente cu diametrul ≥ 10 cm și de fragmente vegetale și animale), umplutură compactată 95%.

Distribuția rețelei de canalizare menajeră sub presiune (conductele de refulare ale stațiilor de pompare), în funcție de străzi:

|  |  |  |
| --- | --- | --- |
| **Nr. Crt.** | **Denumire strada** | **Lungime [m]** |
| 1  | Conductă de refulare aferantă SPAU 1 (fără traversări), inclusiv refacere teren, în zona drumului județean DJ 102C  | 38 |
| 2  | Conductă de refulare aferantă SPAU 2 (fără traversări), inclusiv refacere teren în zona drumului județean DJ 102C  | 285 |
| 3  | Conductă de refulare aferantă SPAU 3 (fără traversări), inclusiv refacere teren în zona drumului județean DJ 102C  | 80 |
| 4  | Conductă de refulare aferantă SPAU 4 (fără traversari), inclusiv refacere teren în zona drumului județean DJ 102C  | 301 |
| 5  | Conductă de refulare aferantă SPAU 5 (fără traversări), inclusiv refacere teren în zona drumului județean DJ 102C  | 11 |
| 6  | Conductă de refulare aferantă SPAU 6 (fără traversări), inclusiv refacere teren în zona drumului județean DJ 102C  | 246 |
| 7  | Conductă de refulare aferantă SPAU 7 (fără traversări), inclusiv refacere structură rutieră drum comunal I1  | 282 |
| **TOTAL CONDUCTE REFULARE SPAU**  | **1.243**  |

* **OBIECTUL 4 – TRAVERSĂRI:**

Pe traseul viitoarei rețele de canalizare, pentru tranzitarea apei uzate menajere spre stația de epurare din Comuna Iordăcheanu, sunt necesare 10 traversări de drum județean și viroage, după cum urmează:

|  |  |  |
| --- | --- | --- |
| **Nr. Crt.** | **Denumire** | **Lungime (m)** |
| **Traversări cu conducte gravitaționale** |
| 1  | S 1 – Km 12+105 – Km 12+133 Subtraversare viroagă în zona DJ 102C, cu conductă de canalizare. | 27  |
| 2  | SDJ 1 – Km 11+263 Subtraversare drum județean DJ 102C cu conducta de canalizare. | 12  |
| 3  | SDJ 2 – Km 10+917 Subtraversare drum județean DJ 102C cu conducta de canalizare. | 11  |
| 4  | SDJ 3 – Km 9+424 Subtraversare drum județean DJ 102C cu conducta de canalizare. | 10  |
| 5  | SDJ 4 – Km 9+351 Subtraversare drum județean DJ 102C cu conducta de canalizare. | 16  |
| 6  | SDJ 5 – Km 8+390 Subtraversare drum județean DJ 102C cu conducta de canalizare. | 10  |
|  | **Traversări cu conducte sub presiune** |
| 7  | S 2 – Km 11+222 – Km 11+258 Supratraversare viroagă în zona DJ 102C, cu conducta de refulare. | 36  |
| 8  | S 3 – Km 11+519 – Km 11+565 Supratraversare viroagă în zona DJ 102C, cu conducta de refulare. | 45  |
| 9  | S 4 – Km 8+958 – Km 8+975 Supratraversare viroagă în zona DJ 102C, cu conductă de refulare. | 15  |
| **TOTAL TRAVERSĂRI**  | **182**  |

* **OBIECTUL 5 – STAȚIA DE EPURARE:**

Împrejmuirea stației de epurare este prevăzută cu panouri de plasă de sârmă cu înălțimea de 2 m, montate pe stâlpi metalici fixați în fundații din beton și porți de acces pietonal și auto.

**Amplasamentul stației de epurare va avea o suprafață de 1650 mp iar împrejmuirea va avea o lungime de cca. 170 ml.**

**Evacuarea apei epurare se face în Râul Cricovul Sărat, iar calitatea apei va îndeplini parametrii impuți de NTPA 001/2002 și de Ordinul nr.31/2006.**

**CARACTERISTICI CONSTRUCTIVE:**

Capacitatea stației de epurare este proiectată pentru 2483 LE (LE = locuitori echivalenti).

Valorile standard pentru încărcările specifice pentru 1 LE:

* CBO5 60 g/pers/zi;
* Suspensii 70 g/pers/zi;
* CCOCr 120 g/pers/zi;
* N-Kj specific 11 g/pers/zi;
* P specific 4 g/pers.zi.

Aprovizionarea cu nitrați a zonei anoxice se realizează prin recirculare de nămol activat din decantorul secundar în capătul amonte al zonei respective.

Construirea stației de epurare nu necesită nici un fel de cerințe speciale din punct de vedere structural.

Stația de epurare are componente subterane și supraterane, și o clădire de operare. Poziționarea golurilor bazinelor precum și componentele supraterane sunt date de caracteristicile tehnologice și de condițiile de amplasament.

Bazinele din beton trebuie sa fie obligatoriu impermeabile (hidroizolate).

* **Date hidro-tehnologice de bază pentru stația de epurare -** Capacitatea hidraulică:
* Q24 298 m3/zi;
* Qzi max 387.4 m3/zi.

Stația de epurare Stainless Cleaner poate funcționa în parametri chiar și când încărcările apei uzate sunt de numai 30% din capacitatea proiectată, în condițiile în care concentrația nămolului din sistem se încadrează în intervalul 40 % - 60 %.

* **Descrierea procesului biologic al stației de epurare STAINLESS CLEANER:**

Principiul de baza al funcționării stației de epurare Stainless Cleaner este epurarea biologică cu biomasă în suspensie (Bv ≤ 0, 4 kg/m3/zi, Bx ≤ 0.08 kg/kg/zi), cu denitrificare frontală și recircularea biomasei din decantoarele secundare, și stabilizarea aeroba a nămolului.

* **Componentele stației de epurare:**
* Stație de pompare influent cu grătar rar acționat manual;
* Pre-epurarea mecanică cu echipament integrat de sitare - deznisipare îndepărtare grăsimi;
* Epurarea biologică cu denitrificare frontală și recirculare;
* Nitrificarea și stabilizarea nămolului;
* Deshidratarea namolului;
* Debitmetru inductiv;
* Dezinfecție efluent cu sistem hipoclorit de sodiu;
* Automatizare ce include monitorizarea și vizualizarea datelor cu transmitere avarii via SMS;
* Linia tehnologică a reactorului biologic este situată într-un bazin impermeabil din beton.
* **STATIA DE POMPARE:**

Stația de pompare este echipată cu un grătar rar (distanța între bare este de 25 mm) pentru reținerea impurităților mecanice grosiere cu scopul de a proteja pompele cu care este echipată stația.

Grătarul rar este manipulat cu ajutorul unei macarale manuale (vinci manual). În interiorul stației de pompare sunt montate pe bare de ghidaj două pompe HCP 80AFP41.5 (cu puterea de 1.95 kW) care ridică apele uzate la cota stației de epurare.

Controlul pompelor este automat cu ajutorul unui sistem flotor. În cazul în care nivelul apei în stația de epurare se ridică mai mult decât în mod normal (eventual din cauza avariei unei pompe) va porni alarma ce avertizeaza avaria produsa.

Pompele submersibile de tip AF sunt proiectate sa pompeze apa uzată încărcată cu impurități mecanice cu particule non - abrazive ca namol, cenușă, bucăți de lemn, ape fecaloide, ape de canalizare, etc. și de asemenea o cantitate mică de materiale abrazive ca nisipul.

* **PRE-EPURAREA MECANICĂ FINĂ:**

În acest proces sunt îndepărtate impuritățile grosiere, a căror prezență în pașii următori ai procesului de epurare ar putea duce la deteriorarea echipamentelor stației de epurare sau la blocarea acestora.

**Echipament integrat de sitare și deznisipare:**

Echipamentul integrat din treapta de pre - epurare mecanică este un echipament de ultima generație ce îmbină sita automată cu deznisipatorul.

În sită sunt reținute suspensiile solide mai mari decât ochiurile sitei care are o porozitate de 5 mm. Apa împreună cu suspensiile fine trece de sită prin partea inferioară a ei și ajunge în deznisipator. Reținerile de pe sită sunt ridicate cu ajutorul a patru perii rotative, fixate pe un ax, și deversate într-un container.

Corpul deznisipatorului este alcătuit dintr-un compartiment cilindric care spre bază capată o formă conică. În centrul deznisipatorului se află un cilindru de liniștire în care ajunge apa uzată. Viteza cu care apa uzată este transportată scade în momentul în care aceasta ajunge în cilindrul de liniștire, dar particulele cu densitatea mai mare decât a apei își continuă traseul spre baza deznisipatorului. Suprafața de sub cilindrul de liniștire este prevăzută cu un sistem de aerare cu bule fine, de asemenea spațiul dintre cilindrul de liniștire și pereții exteriori ai deznisipatorului este aerat. Sistemul de aerare asigură buna curățare a nisipului decantat.

În cazul în care apa uzată conține o cantitate mai mare de grăsimi, uleiuri, produse petroliere, etc., acestea vor pluti la suprafața cilindrului de liniștire de unde pot fi îndepărtate, manual, de către operator și depozitate într-un container special de grăsimi. Sita este prevăzută și cu un by-pass ce este utilizat în cazul reviziilor sitei sau în cazul avariilor acesteia.

* **REACTORUL BIOLOGIC:**

Bazinul reactorului fabricat din beton adăpostește linia tehnologică compusă din zona de denitrificare și cele două zone de activare (oxidare – nitrificare), în interiorul căreia sunt situate cele două decantoare secundare.

**Volumele utile ale compartimentelor și suprafața decantoare secundară:**

* Compartimentul de denitrificare 234 m3;
* Compartimente de aerare 470 m3;
* Decantoare secundare - suprafața 44 m2;
* Depozitul de nămol 148 m3.

**Zona de denitrificare:**

În zona de denitrificare are loc îndepărtarea biologică a azotului din apa uzată. În conditii anoxice, populația de bacterii din nămolul activat folosesc oxigenul fixat chimic din nitrați în procesul de respiratie. Astfel nitrații sunt reduși la azot molecular gazos care este eliberat în atmosferă.

Omogenizarea nămolului în suspensie este realizată cu ajutorul mixerului submersibil, care este fixat pe o bară de ghidaj și este echipat cu un mecanism de ridicare.

Volum util (m3) 234 m3;

Puterea mixerului (kW) 2.5 kW.

**Zonele de oxidare – nitrificare:**

Zonele de aerare reprezintă zonele cele mai mari ale reactorului biologic. În zonele de aerare au loc oxidarea biologică a substanțelor organice și nitrificarea ionilor de amoniac. Concentrația nămolului activat trebuie să fie în intervalul 3.0 – 4.5 kg.m-3.

Vârsta nămolului este proiectată pentru a atinge peste 20 de zile (oxidare – nitrificare și stabilizarea aerobă a nămolului).

Pe radierul bazinelor de aerare sunt fixate elementele de aerare. Elementele de aerare cu bule fine sunt formate dintr-o membrană perforată fixată pe conducta de aerare. Asigurarea cantității de aer necesar va fi reglată de un comutator cu timer, sau poate fi reglată automat de sonda de oxigen.

Volum util total (m3) 470 m3;

Adancime (m) 4.5 m.

**Camera suflantelor:**

Aerul sub presiune necesar pentru aerarea zonelor de oxidare – nitrificare este asigurat de două suflante Kubicek 3D38C-100 (Q = 6.29 m3.min-1, \*p = 60 kPa, Pinst = 11 kW) situate în camera suflantelor. Conducta de ieșire a suflantei DN 80 este conectată la o conductă de aer DN 80 din oțel - inox echipată cu ceas de presiune.

Suflanta de rezervă este conectată și ea la conducta de aer a reactorului. Funcționarea suflantelor se realizează automat fiind controlată de sonda de oxigen sau manual din tabloul de comandă.

Pompele air-lift de recirculare sunt angrenate de suflantele principale în timpul funcționării lor. În timpul în care suflantele principale sunt oprite, aerul pentru pompa air-lift de recirculare va fi asigurat de două suflante cu membrane tip Secoh JDK-S-250 (Q=12 m3/ora, \*p = 35 kPa, P=0.233 kW, 230 V, 50 Hz). Funcționarea acestora poate fi reglată să se desfășoare continuu sau cu pauze.

Sursa de aer pentru depozitul de nămol este o suflantă tip FPZ SCL R40-MD MOR (Q=55 m3/ora, \*p=40kPa, Pinstalata=3kW, 400V, 50Hz).

* **ZONA DE DECANTARE:**

În compartimentele de oxidare - nitrificare se află situate două decantoare secundare. Intrarea apei epurate și a biomasei în suspensie în decantoarele secundare se face prin doi cilindri de liniștire.

Apa epurată este evacuată din stația de epurare printr-un sistem de rigole. Pentru ca sistemul de evacuare al apei să funcționeze corespunzator, stația de epurare este echipată ți cu echipament pentru menținerea nivelului constant în reactor. În continuare apa ajunge în canalizarea de evacuare.

Decantoarele secundare sunt dimensionate în așa fel încât la un debit maxim de apă uzată influența, încărcarea hidraulică permisă este de 1.0 m3.m-2.h-1. În partea inferioară îngustată a decantoarelor secundare este poziționată admisia unor pompe air-lift. De aici nămolul este pompat înapoi în bazinul de denitrificare (recircularea nămolului), sau în îngroșătorul de nămol și ulterior în depozitul de nămol.

Decantoarele secundare sunt echipate cu instalație automată de îndepărtare a spumei de la suprafața acesteia și a cilindrului de linistire.

Instalația de curățare a suprafețelor pornește automat la anumite intervale de timp. Spuma de la suprafața decantoarelor secundare este îndepărtată cu ajutorul a două pompe air-lift și este adusă înapoi în bazinul de nitrificare.

Echipamentele de aerare montate la suprafața decantoarelor secundare sunt poziționate opus față de pâlnia de absorbție a pompei air-lift, astfel încât să direcționeze spuma spre zona de absorbție. Spuma de la suprafața cilindrilor de liniștire este evacuată în depozitul de nămol.

* **DEZINFECȚIE EFLUENT:**

Efluentul este dezinfectat prin dozare de soluție de hipoclorit de sodiu (NaClO). Pompa de dozare a soluției de hipoclorit de sodiu este pornită simultan cu influentul din stație și se oprește cu o întârziere față de acesta.

**Depozitul pentru nămol și echipamentul pentru îngroșarea nămolului:**

Îngroșătorul de nămol are rolul de a îngroșa nămolul în mod gravitațional. Este constituit dintr-un compartiment individual în care este instalată o pompă (HCP BF05, P = 0.7 kW, Q = 3.5 l s-1), care pompează în mod controlat nămolul îngroșat în depozitul de nămol.

Depozitul de nămol are menirea de acumulare și stabilizare a nămolului în exces. Bazinul este echipat cu un sistem de aerare cu bule medii, care asigură omogenizarea și stabilizarea nămolului.

În bazinul pentru îngroșarea nămolului, nămolul atinge o concentrație de 3 – 4 %.

Depozitul de nămol este echipat cu o conductă de evacuare cu mufă de conectare la vidanjă, în caz de avarie a instalației de deshidratare a nămolului.

**Echipamentul pentru deshidratarea nămolului în saci s8:**

După îngroșarea gravitațională a nămolului, acesta este procesat într-o instalație de deshidratare a nămolului Stainless Sacker S8 (într-un ciclu de 24 de ore de deshidratare, din depozitul de namol sunt pompați în unitatea de deshidratare aprox. 8-12 m3 de nămol, iar rezultatul este aprox. 400 kg de nămol deshidratat în 8 saci).

Principiul de deshidratare a nămolului constă în agregarea flocoanelor de nămol prin folosirea unui floculant polimeric PRAESTOL, care crește eficiența deshidratării nămolului. În urma deshidratării, volumul nămolului este redus de 4 ori.

Instalația este formată dinr-o cabină cu saci de filtrare, un recipient de omogenizare echipat cu o pompă dozatoare a floculantului polimeric, o pompă de nămol și o conductă de alimentare cu nămol cu un segment de mixare. Un accesoriu al instalației este căruciorul special conceput pentru manipularea ușoară a sacilor de filtrare umpluți cu nămolul deshidratat.

Floculantul este dizolvat în apa potabilă în recipientul de omogenizare, de unde este dozat prin intermediul unei conducte în conducta de alimentare cu nămol, unde este mixat cu nămolul influent în instalație. De aici rezultă un nămol floculat care este eliminat prin intermediul unor mufe de ieșire în sacii de filtrare confecționați dintr-un material special poros. Sacii de filtrare sunt fixați pe mufele de ieșire ale cabinei de deshidratare cu ajutorul unor cleme de fixare rapidă. Nămolul este deversat în saci, iar apa filtrată se scurge printr-o conductă de evacuare înapoi în reactorul biologic (în bazinul de denitrificare). În timpul unui ciclu (un interval de 24 de ore), sacii sunt umpluți continuu pe o perioadă de 2-4 ore.

La încheierea ciclului de deshidratare, sacii de filtrare umpluți trebuiesc înlocuiți, sigilați și duși pe o platformă de depozitare, sau pot fi goliți într-un container și refolosiți în ciclul următor (sacii pot fi refolositi aproximativ în 4 cicluri).

Platforma de depozitare trebuie să fie impermeabilă și drenată către stația de epurare. Echipamentul de deshidratare asigură un grad minim de deshidratare de 16 -18 % substanță uscată în nămolul deshidratat.

**PRODUCȚIA DE NĂMOL, REZIDURI DE LA GRĂTARE, ȘI DEPOZITAREA LOR:**

Modul de depozitare a substanțelor reținute în urma epurării:

În timpul funcționării stației de epurare sunt produse urmatoarele reziduuri:

* Reținerile din treapta de pre-epurare mecanică fină: producția anuală 40 t/an. Impuritățile trebuiesc stocate într-un container de unde sunt transportate și depozitate conform legislației în vigoare;
* Nămol stabilizat aerob, producția anuală de nămol deshidratat - 173 t/an. Nămolul deshidratat este stabilizat biologic și poate fi depozitat în locuri special amenajate sau poate fi folosit în agricultură.
* **OBIECTUL 6 – ALIMENTARE STAȚIE DE EPURARE CU APĂ POTABILĂ:**

Pentru alimentarea cu apă potabilă a stației de epurare propusă este necesară extinderea rețelei de distribuție până la stația de epurare.

Extinderea se va realiza cu conducte PEHD, PN6, De110 și va avea o lungime L = 480 m. La capătul extinderii se prevede o bucată cămin de branșament DN1000 mm și o bucată hidrant DN100 mm pentru prevenirea incendiilor în stația de epurare.

**În cadrul prezentului proiect nu sunt prevăzute lucrări de demolare.**

**ORGANIZAREA DE ȘANTIER:**

Organizarea de șantier va fi amplasată în Satul Plavia, Comuna Iordăcheanu, pe domeniul public, proprietate a Primăriei Comunei Iordăcheanu, pe terenul aflat aferent viitoarei stații de epurare.

Organizarea de șantier va avea o suprafață de 1650 mp.

Alimentarea cu apă potabilă a organizării de șantier se va realiza din rețeaua pubilică de distribuție apă potabilă, iar apele uzate menajere provenite de la organizarea de șantier vor fi introduse într-o fosă septică care va fi vidanjată periodic și evacuată la o stație de epurare din apropiere cu care s-a încheiat în prealabil un contract de servicii.

Organizarea de șantier va utiliza cu prioritate caravane mobile pentru personalul tehnic și pentru depozitarea materialelor cu volum redus. Trasarea și amplasarea obiectelor se va realiza în conformitate cu prevederile proiectului tehnic și a normelor în vigoare.

Asigurarea energiei electrice la punctele de lucru se va realiza prin intermediul unui grup electrogen mobil, de șantier.

Pentru lucrările de montaj ale conductelor, șantierele vor fi dotate cu aparate de sudură cu generatoare proprii.

În incinta organizărilor de șantier trebuie să se asigure scurgerea apelor meteorice, care spală o suprafață mare, pe care pot exista diverse subsțante de la eventualele pierderi, pentru a nu se forma bălți, care în timp se pot infiltra în subteran, poluând solul și stratul freatic. Evacuarea lor poate fi facută la cel mai apropiat emisar sau chiar pe terenul înconjurător după trecerea printr-un bazin–decantor.

Pentru perioada de execuție antreprenorul are obligația de a realiza toate măsurile de protecție a mediului pentru obiectivele poluatoare sau potențial poluatoare (bazele de producție, depozitele de materiale, organizările de șantier, carierele de pământ).

Constructorul are de asemenea obligația reconstrucției ecologice a terenurilor ocupate sau afectate.

Organizarea de santier va include:

* Birourile de șantier ale antreprenorului;
* Ateliere;
* Spaţiile necesare depozitării temporare a materialelor, măsurile specifice pentru conservare pe timpul depozitării şi evitării degradărilor;
* Drumurile de acces și cele din incinta organizării de șantier;
* Gropile de împrumut;
* Sursele de energie;
* Vestiare, apă potabilă, grup sanitar;
* Măsuri specifice privind protecţia şi securitatea muncii, precum şi de prevenire şi stingere a incendiilor, decurgând din natura operaţiilor şi tehnologiilor de construcţie cuprinse în documentaţia de execuţie a obiectivulu

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:**

**Impactul potenţial asupra apei:**

**Perioada de construcţie:**

Lucrările de excavaţii şi manevrarea pământului pot determina poluarea apelor de suprafaţă cu particule de dimensiuni mici transportate de apele pluviale. În acelaşi timp activităţile de tip şantier şi depozitele intermediare (vrac) de materiale de construcţii (în special pulverulente), specifice şi organizării de şantier, reprezintă surse de poluare cu particule de dimensiuni mici, deoarece sunt spălate şi transportate de apele pluviale către terenurile adiacente, o parte din ele putând ajunge în cursurile de apa datorită morfologiei locale a terenului.

Traficul vehiculelor grele va genera emisii ale unor poluanţi gazoşi (NOx, CO, SO2, compuşi organici volatili particule în suspensie, PM10 etc.). În acelaşi timp, vor rezulta particule din frecarea dintre suprafaţa drumului şi a roţilor vehiculelor.

Toate acestea vor fi spălate de precipitaţii şi depozitate pe sol, de unde prin intermediul apelor pluviale pot ajunge în albia apelor de suprafaţă datorită morfologiei locale a terenului sau în apele subterane din zona.

Se apreciază că emisiile de substanţe poluante (provenite de la traficul rutier specific şantierului, de la manipularea şi punerea în operă a materialelor) care ar putea ajunge direct sau indirect în apele de suprafaţă sau subterane nu vor determina o creştere semnificativă a poluării apelor de suprafaţă şi deci nici o modificare a categoriei de calitate a corpului de apă. Impactul asupra ecosistemelor acvatice va fi redus, mai ales dacă stocurile de materiale de construcţie sunt bine protejate (şanţuri de gardă la platformele de depozitare a materialelor de construcţii).

O altă sursă potenţială de poluare a apelor de suprafaţă este reprezentată de pierderile de materiale de construcţii, care pot conduce la creşterea alcalinităţii apei.

În categoria surselor potenţiale de poluare a apelor trebuie inclusă şi poluarea accidentală cu carburanţi, uleiuri, sau alte produse în fază lichidă folosite în construcţii care se pot scurge pe sol si prin intermediul apelor pluviale, datorită morfologiei locale a terenului, să ajungă în albia apelor de suprafaţă sau în apele subterane din zona.

În ceea ce priveşte posibilitatea de poluare a stratului freatic, se apreciază că şi aceasta nu va exista, nefiind stocate hidrocarburi (carburanţi, uleiuri) pe amplasament, iar întreţinerea utilajelor (efectuarea de reparaţii, schimburile de piese, de uleiuri, alimentarea cu carburanţi etc.) se vor efectua numai în locurile special amenajate (spălătorii auto, service-uri auto) din afara amplasamentului.

Pentru apele uzate care vor rezulta de la organizările de şantier se impune respectarea limitelor de încărcare cu poluanţi a apelor uzate evacuate în resursele de apă stabilite conform NTPA - 002, în cazul în care acestea se vor evacua după epurare într-un curs de apă din apropierea organizărilor. Dacă acestea se vor evacua în reţeaua de canalizare existentă concentraţiile maxime admisibile vor fi cele stabilite de NTPA - 002 "Normativ privind condiţiile de evacuare a apelor uzate în reţelele de canalizare ale localităţilor".

**Impactul global în perioada de construcţie este caracterizat ca fiind minor negativ, pe termen scurt şi cu efect local.**

**Dupa execuție:**

Nu există evenimente care să producă un impact asupra apelor.

**b.4.Cantitatea și tipurile de deșeuri generate/gestionate:**

**Tipurile si cantitatile de deseuri de orice natura rezultate**

Principalul tip de deseuri va fi reprezentat prin deseuri de constructie inerte (pamant, balast, piatra, ciment, asfalt), pentru care se propune refolosirea sau depozitarea lor in cea mai apropiata hala municipala de deseuri.

Referitor la deseurile menajere, acestea vor fi constituite din hartie, pungi, folii de polietilenă, ambalaje pet, materii organice (resturi alimentare) rezultate de la personalul de executie.

Pentru toate deseurile generate se va realiza sortarea la locul de producere si depozitarea temporara in pubele.

Deseurile rezultate in urma desfasurarii activitatiilor de constructie-montaj, (codificate conform HG nr. 856/2002 privind evidenta gestionarii deseurilor si pentru si pentru aprobarea listei cuprinzand deseurile, inclusiv deseurile periculoase) sunt urmatoarele:

- Deseuri menajere (20 03 01) generate de activitatea personalului din constructii; se vor depozita intr-o pubela la locul de lucru si vor fi transportate la baza societatii la sfarsitul zilei de lucru, vor fi predate pe baza de contract catre serviciul de salubrizare al localitatii; volumul va varia zilnic, functie de numarul echipelor implicate in lucrari;

- Deseuri de constructii; pamant si piatra rezultate din escavatii (17 05 04) deseuri metalice (17 04 05), resturi de beton (17 01 01), lemn (17 02 01); fractiunile reciclabile se vor valorifica prin unitatile autoritate; deseurile inerte pot fi utilizate ca materiale de umplutura la indicatia si cerinta autoritatii locale ce emite autorizatia de contruire sau pot fi depozitate intr-un depozit de deseuri inerte.

Apele menajere provenite de la organizarea de santier vor fi colectate in toalete ecologice asigurate de catre antreprenorul lucrarii. Aceste toalete vor fi vidanjate periodic sau ori de cate ori este necesar, de catre firma care le va pune la dispozitie.

In vederea reducerii efectului executiei lucrarii asupra amplasamentului initial se vor avea in vedere urmatoarele:

- datorita folosirii strazilor publice pentru transportul betoanelor sau al altor materiale, se va executa curatarea pneurilor de pamant sau de alte reziduuri din santier.

- se va exercita un control sever la transportul de beton din ciment cu autobetoniere, pentru a se preveni in totalitate descarcari accidentale pe traseu sau spalarea tobelor si aruncarea apei cu lapte de ciment in parcursul din santier sau strazile publice.

- curatirea zonei aferente investitiei, prin evacuarea din amplasament a deseurilor menajere, precum si a deseurilor specifice si transportul acestora la cel mai apropriat depozit de deseuri autorizate;

In cazul in care amplasamentul initial va fi afectat, readucerea la starea initiala a acestuia este in sarcina Constructorului

Impactul produs de deşeurile existente pe amplasament este de asemenea nesemnificativ, respectându-se modul de gospodărire a deşeurilor.

**Modul de gospodarile a deseurilor**

Pentru a asigura managementul deseurilor in conformitate cu legislatia nationala, antreprenorul general al lucrărilor va incheia contracte cu operatorii de salubritate locali in vederea depozitării deseurilor.

**Dupa implementarea proiectului Operatorul sistemelor de canalizare are obligatia sa incheia contracte cu operatorii de salubritate locali in vederea depozitării deseurilor rezultate din activitatea de operare a sistemelor.**

Deseurile rezultate din activitatea de santier, vor fi colectate corespunzator in pubele, si apoi evacuate la cea mai apropiata groapa de gunoi.

Materialul rezultat in urma excavarii va fi folosit ulterior ca material de umplutura.

Similar, eventualele deseuri rezultate din activitatea de intretinere sau reparatie ale obiectelor tehnologice vor fi, de asemenea, colectate in pubele si evacuate la groapa de gunoi.

Implementarea unei gestionari conforme a deseurilor este necesara pentru a preveni propagarea bolilor si a deceselor, precum si deteriorarea habitatului.

**Dupa implementarea investitiilor si punerea in functiune, Operatorul sistemului de canalizare, are obligatia sa incheie un contract de prestare servicii in vederea depozitatii namolului deshidratat rezultat in statia de epurare.**

**b.5. Poluarea și alte efecte negative:**

Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

Pentru diminuarea impactului asupra calității aerului, se vor lua următoarele măsuri suplimentare în perioada de execuție a lucrărilor:

* prevenirea ridicării prafului din zona de desfășurare a lucrărilor de execuție prin acțiuni de stropire în perioadele de vreme uscată;
* utilizarea în perioada de executie exclusiv a unor echipamente și utilaje noi, conforme din punct de vedere tehnic cu cele mai bune tehnologii existente;
* asigurarea unui management corect al materialelor utilizate;
* reducerea vitezei de circulație pe drumurile de acces a vehiculelor grele pentru transportul materialelor;
* oprirea motoarelor vehiculelor în intervalele de timp în care se realizează descărcarea/încărcarea materialelor;
* oprirea motoarelor utilajelor în perioadele în care nu sunt implicate în activitate;
* în cazul vehiculelor deschise de transport al materialelor necesare execuției lucrărilor, precum și al deșeurilor rezultate, se vor utiliza prelate de protecție pentru limitarea emisiilor de particule în atmosferă.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Imobilul (teren) este situat parțial în intravialn și parțial extravilan, și aparține parțial domeniului public și privat al statului aflat în administrarea ANIS SA și AN ,,Apele Române”, domeniul public al județului Prahova și al Comunei Iordăcheanu conform H.G.R. nr. 1359/2001 și domeniul privat al Comunei Iordăcheanu conform Ordinului nr. 460/2012 emis de Instituția Prefectului Prahova.

Conform P.U.G. și R.L.U. ale localității, documentații aprobate, terenul este situat parțial în zona de protecție L.E.A. 20 kv, conductă apă OMV Petrom, lucrări de îmbunătățiri funciare, DJ 102C, zona de protecție sanitară Râul Cricovul Sărat și cursuri de apă (Valea Uleilor), conductă aducțiune apă, cimitir și strîzi, poduri propuse spre monitorizare.

Conform Hărții de risc la alunecări de teren a Comunei Iordăcheanu, documentație aprobată, terenul este situat parțial în zona cu risc mare la alunecări de teren și zona cu puncte de alunecare.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

**În perioada de execuție**, sursele posibile de poluare locală sunt reprezentate de:

* depozitarea necorespunzătoare a deșeurilor și materialelor de construcție;
* pierderi accidentale de combustibil, lubrefianți, și alte substanțe chimice de la autocamioane și echipamentele mobile rutiere și nerutiere.

În condiții normale, lucrările propuse în proiect nu vor constitui o sursă de poluare a solului și subsolului.

**În perioada de exploatare** nu se întrevăd riscuri de contaminare a solului, subsolului și apelor freatice.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

**În perioada de execuție a lucrărilor**, sursele de zgomot și de vibrații vor avea un caracter temporar, acestea fiind generate de activitățile de construire și de traficul rutier.

Se vor utiliza autovehicule și utilaje omologate și conforme cu normele tehnice în vigoare, iar zgomotul și vibrațiile produse de acestea vor fi în limite legale.

**În perioada de constructie**, pentru limitarea efectelor zgomotului generat, sunt propuse urmatoărele măsuri suplimentare:

* utilizarea de echipamente și utilaje performante, cu un nivel redus de zgomot;
* efectuarea verificarilor tehnice periodice ale autovehiculelor implicate în proiect și menținerea acestora într-o stare corespunzătoare de funcționare;
* oprirea motoarelor utilajelor și vehiculelor de transport în perioadele în care nu sunt implicate în realizarea lucrărilor;
* pentru reducerea disconfortului, lucrările de execuție se vor desfășura numai în timpul zilei; se interzice execuția lucrărilor pe timpul nopții;
* se va minimiza zgomotul și vibrațiile produse de către operațiuni în conformitate cu o buna practica;
* mașinile care nu sunt utilizate permanent vor fi oprite în intervalul în care nu se lucrează sau vor fi date la minim;
* limitarea vitezei de circulație a utilajelor în șantier la 5 km/ora;

**În exploatare**, impactul este nesemnificativ și nu sunt necesare măsuri speciale de reducere a zgomotului.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, impactul având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

Proiectul propus intră sub incidența Art. 48 din Legea apelor nr. 107/1996, cu modificările și completările ulterioare și deține Aviz de Gospodarire a Apelor Nr. .......... din ............., având o influență nesemnificativă din punct de vedere cantitativ asupra corpului de apă subteran și de suprafață, nefiind necesară elaborarea SEICA.

**CONDIȚIILE DE REALIZARE A PROIECTULUI:**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* ***ÎN CONFORMITATE CU ORDINUL MINISTERULUI SĂNĂTĂȚII NR. 119/2014, ART. 11, LA STAȚIA DE EPURARE PROPUSĂ SE VA ASIGURA ZONA DE PROTECȚIE SANITARĂ PE O SUPRAFAȚĂ CIRCULARĂ DIN CENTRUL STAȚIEI DE EPURARE, CU RAZA DE 300 M, ÎN CARE NU SUNT ȘI NU SE VOR PREVEDEA CONSTRUCȚII DE LOCUINȚE.***

**La finalizarea investiției aveți obligația de a solicita și obține autorizație de mediu.**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus;
* se vor respecta prevederile din Avizul S.G.A..

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 17.06.2020 și 16.06.2020 în ziarul ,,Prahova” și la sediul Primăriei Comunei Iordăcheanu;
* afișate de titular în data de 30.07.2020 și 29.07.2020 în ziarul ,,Prahova” și la sediul Primăriei Comunei Iordăcheanu;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Anna Maria VASILE**

**ŞEF SERVICIU A.A.A.,**

 **Gabriela MUNTEANU**

*Întocmit,*

*Georgiana Victoria SOARE*